Landsrettens dom stadfæstes
Ret: Højesteret (3. instans)
Faggruppe: Straffesag — Bødesag
Sagsemner: Fiskeri, miljø, landbrug og jagt;
Strafferetlige sanktioner og andre foranstaltninger;

/

103/2018

Anklagemyndigheden
mod
T

04-06-2019

Resumé:  

T blev straffet med bøde for overtrædelse af gødningsanvendelsesloven

T var fundet skyldig i overtrædelse af gødningsanvendelsesloven ved i sin landbrugsvirksomhed at have gennemført
gødskning med tilførsel af mere kvælstof end virksomhedens tilladte årlige kvote for planperioden 2008/2009.

Højesteret fastslog, at det var u den betydning for T’s strafansvar, at reglerne for fastsættelse af de årlige kvoter blev æn-
dret i 2016, idet den nugældende straffelovgivning ikke var forskellig fra den, som var gældende, da T begik det strafbare
forhold. Lovovertrædelsen skulle derfor bedømmes efter den lovgivning, som var gældende, da T begik handlingen, og
som stadig var gældende for den planperiode, som sagen angik. Den Europæiske Menneskerettighedskonvention og Den
Europæiske Unions Charter om grundlæggende rettigheder var heller ikke til hinder for, at T kunne straffes.

Højesteret fastslog endvidere, at en eventuel tilsidesættelse af procedurereglerne i habitatdirektivet og SMV-direktivet ikke
kunne føre til, at T ikke kunne straffes.

Højesteret fastslog endvidere, at forældelsesfristen blev afbrudt, da T modtog et administrativt bødeforelæg, og at det ikke
med sikkerhed kunne udledes af landsrettens bevisresultat, at sidste udbringning af gødning var sket mindre end 4 år før
det tidspunkt, hvor T havde modtaget bødeforelægget. Højesteret tiltrådte derfor, at et yderligere forhold begået i
planperioden 2006/2007 var forældet.

Der var ved bødefastsættelsen taget hensyn til den lange sagsbehandlingstid, og Højesteret fandt ikke grundlag for yder-
ligere nedsættelse.

Landsretten var nået til samme resultat.